EkBass/fiwiki-20250220-pages-articles huggingface dataset:
George Meredith

George Meredith (12. helmikuuta 1828 Portsmouth, Englanti – 18. toukokuuta 1909 Box Hill, Surrey, Englanti) OM, oli viktoriaanisen ajan englantilainen kirjailija ja runoilija. == Elämä == Meredith syntyi Portsmouthissa Englannissa laivastoupseerin poikana.Meredith, George (1963). The Egoist. The New American Library of World Literature. Hänet lähetettiin 14-vuotiaana herrnhutilaiseen kouluun Saksaan Neuwiediin, jossa hän oli kaksi vuotta. Meredith opiskeli oikeustiedettä tavoitteenaan asianajajan ammatti. Hän jätti lukunsa kesken ja alkoi opiskella journalismia sekä kirjoittaa runoja. Meredith avioitui vuonna 1849 kirjailija Thomas Love Peacockin tyttären kanssa mutta erosi vuonna 1858. Meredithin ensimmäinen teos julkaistiin vuonna 1851, ja hänen varhaistuotannossaan on apen Thomas Love Peacockin vaikutusta. Meredith asettui Surreyyn 1864, meni uudestaan naimisiin ja alkoi kirjoittaa luontoaiheisia runoja. Hän kirjoitti koomisen romaanin The Egoist, joka ilmestyi vuonna 1879. Romaani sai huomiota kuvauksestaan naisten alistetusta asemasta viktoriaanisella ajalla. Meredithin ensimmäinen varsinainen menestysteos oli romaani Diana of the Crossways, joka julkaistiin vuonna 1885. — Hänen ystäviinsä kuuluivat kirjailijoista muun muassa Dante Gabriel Rossetti, Algernon Charles Swinburne ja Honoré de Balzac. Meredith sai vuonna 1905 kuningas Edvard VII:n myöntämän Order of Merit -ansiomerkin. Meredithin tekstejä on antologiassa Maailmankirjallisuuden kultainen kirja. Englantilaisen kirjallisuuden kultainen kirja (WSOY 1933). ==Suomennetut teokset== * Nuoren Feverelin tulikoe (The Ordeal of Richard Feverel, 1879), suom. Kristiina Kivivuori, Kirsi Kunnas WSOY, 1953 == Muu tuotanto == Esseitä *Essay on Comedy 1872 Romaaneja *Shavin on Shapgat (1856) *The Ordeal of Richard Feverel (1879), Nuoren Feverelin tulikoe *Egoist 1879 *Diana of the Crossways Runoja *Poems (1851) *Modern Love (1862). == Lähteet == == Aiheesta muualla == *George Meredithin teoksia Gutenberg-projektissa Luokka:Englantilaiset kirjailijat Luokka:Vuonna 1828 syntyneet Luokka:Vuonna 1909 kuolleet
Rautakausi II Palestiinassa

Rautakausi II on ajanjakso Israelin ja Palestiinan historiassa, joka sijoittuu noin vuosille 1000–586/500 eaa. Rautakausi II on perinteisesti jaettu kolmeen osaan Raamatun tapahtumien perusteella. Rautakausi IIA:n (1000–925/900 eaa.) päättymisenä on pidetty vuotta 925 eaa., jolloin Salomon ajan katsotaan päättyneen. Rautakausi IIB (900–720/700 eaa.) päättyi vuonna 720 eaa. Samarian valloitukseen ja Israelin tuhoutumiseen. Rautakausi IIC ja rautakausi II kokonaisuudessa on katsottu päättyneen vuoteen 586 eaa., jolloin babylonialaiset valloittivat Jerusalemin ja tuhosivat Juudan kuningaskunnan. Arkeologisen tutkimuksen perusteella 900- ja 800-lukujen eaa. materiaalisessa kulttuurissa ei löydy suuria eroja. Sen sijaan 700-luvulla keramiikka on alkanut kehittyä eri suuntaan, joten keramiikan perusteella Rautakausi IIA ulottuisi vuoteen 800 eaa., jonka jälkeen alkaisi IIB. Israelin seudun arkeologiassa 700-luvun eaa. lopulla näkyy selvästi assyrialaisten valloittajien vaikutus tuhokerrostumana. Erityisesti Megiddossa kerrostuman päällä on selvä kerros assyrialaisvaikutteista arkkitehtuuria. Juudea alkoi vaurastua ilmeisesti vasta 600-luvulla eaa., kun Assyria oli tuhonnut sen pohjoisen kilpailijan Israelin ja lopulta myös assyrialaisten vaikutus oli alkanut pienentyä. Jerusalem olikin arkeologisen aineiston perusteella merkittävä keskus 600-luvulla eaa. == Lähteet == Luokka:Muinainen Lähi-itä Luokka:Rautakausi Luokka:Israelin historia
Bud Fisher

Harry Conway ”Bud” Fisher (3. huhtikuuta 1885 Chicago, Illinois – 7. syyskuuta 1954) oli yhdysvaltalainen sarjakuvantekijä ja pilapiirtäjä, joka loi ensimmäisen menestyneen päivittäisen amerikkalaisen sarjakuvastripin Matti Mainio ja Jussi Juonio. Chicagossa syntynyt Fisher aloitti uransa San Francisco Chronicle -sanomalehden kuvittajana.Lambiek - Bud Fisher Syndikaattilevitykseen päässyt Matti Mainio ja Jussi Juonio oli hyvin tuottoisa menestys. Fisher alkoi pian käyttää eri avustajia ja jätti lopulta sarjakuvien tekemisen. Fisher syntyi kauppiaan poikana. Hän kävi julkisen lukion ja sitten opiskeli kolmisen vuotta University of Chicagossa. Vuonna 1913 hän perusti filmiyhtiön Bud Fisher Film Corporation, joka tuotti lyhyitä Matti Mainio ja Jussi Juoni -animaatiofilmejä. Fisher harrasti uhkapelejä hevosradoilla, oli hetken naimisissa kreivittären kanssa ja eli lopulta eristäytynyttä erakon elämää.Toonopedia - Bud Fisher ==Lähteet== Luokka:Yhdysvaltalaiset sarjakuvantekijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1885 syntyneet Luokka:Vuonna 1954 kuolleet
George Bellamy

George Bellamy (s. 8. lokakuuta 1941 Sunderland, Englanti) on englantilainen muusikko. Hän soitti kitaraa 1960-luvulla englantilaisessa rockyhtyeessä nimeltä The Tornados. Tämä yhtye oli ensimmäinen brittiyhtye, jonka kappale pääsi Yhdysvalloissa listaykköseksi. Hänellä oli Marilyn-nimisen vaimonsa kanssa kolme lasta, Paul, Will ja Matthew. Matthew on solisti, kitaristi ja kosketinsoittaja yhtyeessä nimeltä Muse. Luokka:Englantilaiset kitaristit Luokka:Elävät henkilöt
Naisten 20 kilometrin kävely yleisurheilun Euroopan-mestaruuskilpailuissa 2010

Naisten 20 kilometrin kävely yleisurheilun Euroopan-mestaruuskilpailuissa 2010 kilpailtiin Barcelonassa 28. heinäkuuta. Kilpailu alkoi 8.05 paikallista aikaa ja Venäjä otti siinä kolmoisvoiton. == Mitalistit == Kultaa Olga Kaniskina Venäjä (RUS) Hopeaa Anisja Kirdjapkina Venäjä (RUS) Pronssia Vera Sokolova Venäjä (RUS) == Ennätykset == Ennätykset ennen EM-kisoja 2010 Maailmanennätys Olimpiada Ivanova 1.25.41 Helsinki, Suomi 7. elokuuta 2005 Euroopan ennätys Olimpiada Ivanova 1.25.41 Helsinki, Suomi 7. elokuuta 2005 Kisaennätys Olimpiada Ivanova 1.26.42 München, Saksa 7. elokuuta 2002 Maailman kauden kärkitulos Anisja Kirdjapkina 1.25.11 Sotši, Venäjä 20. helmikuuta 2010 Euroopan kauden kärkitulos Anisja Kirdjapkina 1.25.11 Sotši, Venäjä 20. helmikuuta 2010 == Tulokset == Sija Nimi Maa Aika Huomiot Olga Kaniskina 1.27.44 SB Anisja Kirdjapkina 1.28.55 Vera Sokolova 1.29.32 4 Melanie Seeger 1.29.43 5 Beatriz Pascual 1.29.52 6 Vera Santos 1.30.52 7 Kristina Saltanovič 1.31.40 SB 8 Ana Cabecinha 1.31.48 9 Inês Henriques 1.32.26 10 Jo Jackson 1.33.33 11 María José Poves 1.34.19 12 Agnieszka Dygacz 1.34.51 13 Brigita Virbalytė-Dimšienė 1.35.00 14 Nastassia Jatsevitš 1.36.59 15 Neringa Aidietytė 1.37.32 16 Lucie Pelantová 1.41.35 \- Olive Loughnane DNF \- Zuzana Malíková DNF \- Alina Matvejuk DNF \- María Vasco DNF \- Paulina Buziak DQ \- Sibilla Di Vincenzo DQ == Lähteet == * Tulokset Luokka:Kilpailut vuoden 2010 yleisurheilun Euroopan-mestaruuskilpailuissa
Henrik Lavonius

Henrik Lavonius (19. tammikuuta 1915 Tampere – 31. tammikuuta 1996 Helsinki) oli suomalainen esteratsastaja. Hän kilpaili aktiivisesti esteratsastuksessa vuosina 1929–1955 ja osallistui Helsingin olympialaisiin 1952 hevosella Lassi, joskin tuli olympiaradalla hylätyksi. Muita hänen kilpahevosiaan olivat Javisst ja India Bonita. Olympialaisiin osallistumisen ansiosta Suomen Ratsastajainliitto myönsi vuonna 1992 Lavoniukselle Mestariratsastajamerkin numero 3 ja kutsui hänet liiton kunniajäseneksi. Muihin kilpailusaavutuksiin lukeutuu muun muassa joukkuehopea Pohjoismaisissa mestaruuskilpailuissa vuonna 1937. Lavonius toimi Ratsastajainliiton varapuheenjohtajana 1953–1956 sekä oman seuransa Suomen Kenttäratsastusseuran puheenjohtajana vuosina 1952–1954. Lavonius valmistui diplomi-insinööriksi vuonna 1937 Teknillisestä korkeakoulusta ja työskenteli vuodesta 1938 lähtien AGA-konsernissa. Hän toimi Oy AGA Ab:n toimitusjohtajana 1958–1977. Hän oli sotilasarvoltaan merivoimien kapteeni. Ratsastuksen ohella hän kilpaili aktiivisesti myös purjehduksessa. ==Lähteet== Luokka:Suomalaiset esteratsastajat Luokka:Vuonna 1915 syntyneet Luokka:Vuonna 1996 kuolleet
Naisten moukarinheitto yleisurheilun Euroopan-mestaruuskilpailuissa 2010

Naisten moukarinheitto yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 28. – 30. heinäkuuta. == Mitalistit == Kultaa Betty Heidler Saksa (GER) Hopeaa Tatjana Lysenko Venäjä (RUS) Pronssia Anita Włodarczyk Puola (POL) == Ennätykset == Ennätykset ennen EM-kisoja 2010 Maailmanennätys Anita Włodarczyk 78,30 Bydgoszcz, Puola 6. kesäkuuta 2010 Euroopan ennätys Anita Włodarczyk 78,30 Bydgoszcz, Puola 6. kesäkuuta 2010 Kisaennätys Tatjana Lysenko 76,67 Göteborg, Ruotsi 8. elokuuta 2006 Maailman kauden kärkitulos Anita Włodarczyk 78,30 Bydgoszcz, Puola 6. kesäkuuta 2010 Euroopan kauden kärkitulos Anita Włodarczyk 78,30 Bydgoszcz, Puola 6. kesäkuuta 2010 == Aikataulu == Päivä Aika (Paikallista aikaa) Kierros 28\. heinäkuuta 2010 **10.10**Karsinta 30\. heinäkuuta 2010**20.20**Finaali == Tulokset == === Karsinta === Karsintarajan 69,00 (Q) ylitti kuusi kilpailijaa, joten 12 parasta pääsi finaaliin. Sija Karsintaryhmä Nimi Maa #1 #2 #3 Tulos Huomiot 1 B Tatjana Lysenko x 72,36 72,36 Q 2 B Betty Heidler 71,85 71,85 Q 3 A Anita Włodarczyk 71,17 71,17 Q 4 A Silvia Salis 70,33 70,33 Q 5 A Natalia Zolotuhina 63,76 65,79 69,31 69,31 Q 6 B Zalina Marghieva 69,22 69,22 Q 7 B Bianca Perie 68,61 68,67 x 68,67 q 8 B Éva Orbán 64,55 68,59 — 68,59 q 9 A Marina Marghieva x 67,47 67,84 67,84 q 10 B Merja Korpela 66,06 67,58 66,45 67,58 q 11 B Berta Castells 66,61 65,95 65,26 66,61 q 12 A Tracey Andersson x 62,07 66,48 66,48 q 13 A Mona Holm 62,72 66,10 66,18 66,18 14 A Alexándra Papayeoryíu 65,12 65,70 65,88 65,88 15 A Kathrin Klaas 65,82 65,49 x 65,82 16 B Małgorzata Zadura 62,26 65,45 64,78 65,45 17 B Stéphanie Falzon 64,30 x 64,34 64,34 18 A Volha Tsander x 62,69 x 62,69 19 B Kateřina Šafránková x 62,63 x 62,63 20 A Lenka Ledvinová x x 60,74 60,74 21 B Paraskevi Theodorou 57,50 59,68 60,16 60,16 A Daria Ptšelnik x x x NM === Finaali === Sija Nimi Maa #1 #2 #3 #4 #5 #6 Tulos Huomiot Betty Heidler 69,68 75,92 x 72,58 76,38 72,27 76,38 SB Tatjana Lysenko 74,63 71,53 73,16 75,65 74,89 x 75,65 Anita Włodarczyk 73,05 73,34 x 72,65 70,58 73,56 73,56 4 Bianca Perie 69,92 71,62 70,01 70,01 x x 71,62 5 Zalina Marghieva 69,43 70,83 68,11 x 69,04 68,59 70,83 6 Marina Marghieva x 67,02 70,77 63,82 x 66,93 70,77 7 Silvia Salis 66,98 68,85 x x 68,35 67,51 68,85 8 Merja Korpela 68,21 67,15 66,20 x x 63,96 68,21 9 Berta Castells 68,20 66,07 x 68,20 10 Natalia Zolotuhina x 67,53 66,99 67,53 11 Tracey Andersson x 65,13 x 65,13 12 Éva Orbán x 64,99 30,58 64,99 == Lähteet == * Karsinnan tulokset * Finaalin tulokset Luokka:Kilpailut vuoden 2010 yleisurheilun Euroopan- mestaruuskilpailuissa
Italian Davis Cup -joukkue

Italian Davis Cup -joukkue edustaa Italiaa Davis Cupissa. Se toimii Italian tennisliiton alaisuudessa. Italia osallistui ensimmäisen kerran Davis Cupiin vuonna 1922 ja on osallistunut 80 vuonna. Sinä aikana Italia on pelannut 232 maaottelua, voittanut 153 ja hävinnyt 79. Maa on voittanut Davis Cupin kaksi kertaa, vuonna 1976, jolloin se kukisti loppuottelussa Chilen vieraskentällä. Loppuottelussa pelasivat kaksi kaksinpeliä ja nelinpelin voittanut Adriano Panatta, kaksinpelin voittanut Corrado Barazzutti, Panattan nelinpelipari Paolo Bertolucci sekä merkityksettömän viimeisen kaksinpelin hävinnyt Antonio Zugarelli. vuonna 2023 Italia voitti 2-0 Australian loppuottelussa ja joukkue saavutti maalleen historiansa toisen Davis Cup -mestaruuden. Loppuottelussa Italian joukkueessa pelasivat Matteo Arnaldi ja Jannik Sinner. ==Joukkueessa pelanneet== :Päivitetty 3. elokuuta 2010 Maaotteluita Pelaaja Vuosina 66 1954–1972 46 1953–1963 38 1970–1983 34 1927–1938 32 1972–1984 32 1972–1983 28 1923–1932 27 1939–1946 25 1948–1954 25 1988–1999 22 1951–1960 21 1952–1957 14 1994–2000 13 1950–1953 12 1964–1968 12 1998–2003 12 2004–2009 12 2004–2010 12 1933–1938 12 1971–1976 11 1989–1994 11 1986–1993 11 1993–1998 11 2001–2006 11 1925–1927 10 1959–1963 10 2001–2006 9 1937–1940 9 1934–1937 8 2005–2010 8 1929–1931 8 1980–1984 8 1983–1987 8 1992–1997 6 2002–2004 6 1983–1986 6 1967–1968 6 1933–1934 5 2007–2010 5 1969–1970 5 1925–1927 4 1968–1969 4 1922–1925 4 2008–2010 4 1968 4 1932 4 1932–1933 3 1994–1995 3 1987–1988 3 1970–1971 3 2001–2002 3 2001–2002 3 1989–1991 3 1998–1999 2 1922–1923 2 1932 2 1966 2 1968–1969 2 2002 2 1957–1958 2 2000–2001 1 1938 1 1992 1 2009 1 2004 1 2010 1 1935 1 1997 1 1989 1 1999 1 1939 ==Lähteet== Luokka:Davis Cup -joukkueet Davis Cup
Martin Cibák

Martin Cibák (s. 17. toukokuuta 1980 Liptovský Mikuláš, Tšekkoslovakia) on slovakialainen jääkiekkoilija, pelipaikaltaan keskushyökkääjä. Hän edustaa KHL:ssä pelaavaa Neftehimik Nižnekamskia. Cibák voitti Stanley Cupin vuonna 2004 Tampa Bay Lightningin paidassa. ==Lähteet== Luokka:Slovakialaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1980 syntyneet Luokka:Elävät henkilöt
Jeep Wrangler

Jeep Wrangler on Chryslerin valmistama Jeep-merkin alla myytävä maastoauto. Wrangler on avomaastoauto johon saa katon. Wranglerin seuraajamalli on Wrangler Unlimited joka on neliovinen ja Wrangleria pidempi auto. Wranglerista on kehitetty myös hybridi ja sähköauto jotka tulevat markkinoille Suomeenkin lähitulevaisuudessa. == JK == JK on se tavallinen Wrangler. Se on lyhyempi kuin Unlimited ja kaksiovinen. == JKU == JKU eli Wrangler Unlimited on Wrangleria pidempi neliovinen versio. == Sukupolvet == Tiedosto:TJ-Jeep- Wrangler-X.jpg|Toisen sukupolven Jeep Wrangler Tiedosto:Jeep Wrangler Unlimited front 20080521.jpg|Kolmannen sukupolven Jeep Wrangler Tiedosto:2018 Jeep Wrangler Unlimited Sport 4-door front 6.10.18.jpg|Neljännen sukupolven Jeep Wrangler == Historiaa == 1980–luvulle tultaessa kuluttajat kaipasivat entistä enemmän henkilöautoista tuttuja mukavuusominaisuuksia. AMC vastasi tähän tarpeeseen lakkauttamalla CJ–mallisarjan ja esittelemällä vuonna 1987 Jeep Wranglerin. Vaikka Jeep Wrangler perustuikin samaan avoimeen korimalliin kuin CJ-7 ei siinä juuri ollut muita yhteisiä osia edeltäjänsä kanssa. Mekaanisesti Jeep Wranglerilla oli enemmän yhteistä Jeep Cherokeen kuin CJ-7:n kanssa. Wranglerissa oli neliönmalliset ajovalot ensimmäistä – ja viimeistä – kertaa Jeepin historiassa. YJ–mallia valmistettiin yli 630 000 kappaletta. Viides elokuuta 1987, vajaa vuosi Wranglerin esittelemisen jälkeen, AMC myytiin Chrysler Corporationille, jolloin siitä tuli osa Chryslerin Jeep/Eagle–osastoa. Vuonna 1997 Jeep Wrangler näytti hyvin samankaltaiselle kuin CJ-7. Sen ulkoasu oli harkiten säilytetty, mutta mekaanisesti kyse oli täysin eri autosta. Lähes 80 prosenttia autossa käytetyistä osista oli uudelleen suunniteltuja. TJ:ssä käytettiin samantapaista neljä-linkki jousitusta kuin Jeep Grand Cherokeessa. Myös matkustamo oli täysin uusi, sisältäen muun muassa kuljettajan ja etumatkustajan turvatyynyt. Jeep Wranglerissa näkyivät edelleen monet klassiset Jeep–elementit, kuten pyöreät ajovalot, taittuva tuulilasi ja irrotettavat ovet, samoin kuin mahdollisuus valita kangaskaton ja irrotettavan kovakaton välillä. Turvakaari oli vakiona. Jeep Wranglerien sarja on sittemmin täydentynyt 2000-luvulla esitellyillä Jeep Wrangler Rubiconilla, pidemmän akselivälin omaavalla Jeep Wrangler Unlimitedillä ja viimeisimpänä Jeep Wrangler Unlimited Rubiconilla. == Aiheesta muualla == * http://www.jeep.com/en/ * http://www.jeep.fi/ * http://www.chryslergoeselectric.fi/ Wrangler Luokka:J-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Miesten kiekonheitto yleisurheilun Euroopan-mestaruuskilpailuissa 2010

Miesten kiekonheitto yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 31. heinäkuuta – 1. elokuuta. == Mitalistit == Kultaa Piotr Małachowski Puola (POL) Hopeaa Robert Harting Saksa (GER) Pronssia Róbert Fazekas Unkari (HUN) == Ennätykset == Ennätykset ennen EM-kisoja 2010 Maailmanennätys Jürgen Schult 74,08 Neubrandenburg, Itä-Saksa 6. kesäkuuta 1986 Euroopan ennätys Jürgen Schult 74,08 Neubrandenburg, Itä-Saksa 6. kesäkuuta 1986 Kisaennätys Róbert Fazekas 68,83 München, Saksa 11. elokuuta 2002 Maailman kauden kärkitulos Gerd Kanter 71,45 Chula Vista, Yhdysvallat 29. huhtikuuta 2010 Euroopan kauden kärkitulos Gerd Kanter 71,45 Chula Vista, Yhdysvallat 29. huhtikuuta 2010 == Aikataulu == Päivä Aika (Paikallista aikaa) Kierros 31\. heinäkuuta 2010 **10.10**Karsinta 1\. elokuuta 2010**19.45**Finaali == Tulokset == === Karsinta === Karsintarajan 63,50 (Q) ylittäneitä oli kahdeksan, joten 12 parasta pääsi finaaliin. Sija Karsintaryhmä Nimi Maa #1 #2 #3 Tulos Huomiot 1 A Robert Harting 63,17 66,93 66,93 Q 2 A Gerd Kanter 65,43 65,43 Q 3 B Mario Pestano 62,47 64,95 64,95 Q 4 A Róbert Fazekas 64,30 64,30 Q 5 A Märt Israel 63,27 63,99 63,99 Q 6 A Virgilijus Alekna 61,08 x 63,93 63,93 Q 7 B Piotr Małachowski 63,69 63,69 Q 8 A Frank Casañas 63,61 63,61 Q 9 B Martin Wierig x 58,64 62,57 62,57 q 10 A Sergiu Ursu x 61,11 62,43 62,43 q 11 B Martin Marić 61,26 62,27 x 62,27 q 12 B Erik Cadée 61,86 x 61,97 61,97 q 13 A Przemysław Czajkowski 59,36 60,87 61,97 61,97 14 B Roland Varga 60,53 61,11 61,55 61,55 15 B Gerhard Mayer 59,88 59,31 60,76 60,76 16 A Bogdan Pišalnikov 55,89 57,42 60,69 60,69 17 A Apostolos Parellis x 58,09 60,57 60,57 SB 18 B Aleksander Tammert 60,07 59,38 58,98 60,07 19 B Frantz Kruger 59,55 x x 59,55 20 B Zoltán Kővágó x x 59,04 59,04 21 A Niklas Arrhenius 60,25 57,30 58,98 60,25 22 A Mikko Kyyrö 58,02 58,96 x 58,96 23 B Jan Marcell x 58,95 57,73 58,95 24 B Markus Münch 58,81 58,25 x 58,81 25 B Mihai Grasu 57,61 x 58,55 58,55 26 B Dimitri Sivakou 57,42 58,53 x 58,53 27 A Gaute Myklebust 55,60 x 58,39 58,39 28 A Ivan Hrishin 57,90 58,36 58,61 58,36 29 B Aleksas Abromavicius 58,05 x x 58,05 30 A Marin Premeru x 57,85 58,03 58,03 31 B Oleksiy Semenov x x 56,42 56,42 32 A Libor Malina 53,64 x x 53,64 === Finaali === Sija Nimi Maa #1 #2 #3 #4 #5 #6 Tulos Huomiot Piotr Małachowski 65,84 68,87 x 64,06 x 64,37 68,87 CR Robert Harting 68,33 66,46 68,47 66,35 66,86 68,34 68,47 SB Róbert Fazekas 64,84 64,85 66,43 x 64,65 66,15 66,43 4 Gerd Kanter 63,17 64,57 65,38 63,85 65,44 66,20 66,20 5 Virgilijus Alekna 62,05 63,59 63,19 63,15 64,64 63,56 64,64 6 Mario Pestano 64,41 61,02 64,51 63,98 63,38 62,57 64,51 7 Martin Wierig 60,96 63,32 x 63,24 x 61,91 63,32 8 Sergiu Ursu 60,73 61,36 63,11 x 61,90 62,11 63,11 9 Märt Israel x 62,59 x 62,59 10 Martin Marić 61,52 x 62,53 62,53 11 Frank Casañas x 62,15 x 62,15 – Erik Cadée x x x NM == Lähteet == * Karsinnan tulokset * Finaalin tulokset Luokka:Kilpailut vuoden 2010 yleisurheilun Euroopan-mestaruuskilpailuissa
Veden vanki

Veden vanki on Reeta Aarnion vuonna 2009 julkaistu lasten ja nuorten fantasiaromaani. == Vastaanotto == Lastenkirjakriitikko Päivi Heikkilä- Halttusen mukaan Veden vanki on edeltäjäänsä Maan kätkemiin verrattuna rakenteeltaan jäntevämpi ja juonellisesti kiehtovampi kokonaisuus. == Lähteet == == Aiheesta muualla == * Mari Viertola: Vedenväen salaisuudet. Turun Sanomat 30.8.2009. * Marika Laijärvi: Veden vanki . Savon Sanomat 7.11.2009. * Vesa Sisättö: Veden väkeä, meriä ja mystiikkaa. Helsingin Sanomat 23.11.2009. Luokka:Suomalaiset nuorten fantasiaromaanit Luokka:Suomalaiset lastenkirjat Luokka:Vuoden 2009 kirjat
R. W. Stewen

Rolf Wilhelm (Wille) Stewen (15. syyskuuta 1927 Vilppula – 10. elokuuta 2012 Naantali) oli suomalainen upseeri, joka tunnettiin myös menestyneenä kenttä- ja esteratsastajana. ==Sotilasura== Stewen oli sotilasarvoltaan kenraaliluutnantti. Hän oli Uudenmaan Prikaatin komentaja 1973–1976 ja sen jälkeen Lounais-Suomen Sotilasläänin komentajana. Aiemmin opintojensa jälkeen hän toimi muutaman vuoden Lontoossa sotilasasiamiehenä. Hän toimi muun muassa Suomen marsalkka Mannerheimin perinnesäätiön hallituksen puheenjohtajana. ==Urheilu-ura== Stewen osallistui vuonna 1956 Melbournen olympialaisista erillään järjestettyjen Tukholman "ratsastusolympialaisten" esteratsastukseen hevosella Lojal sijoituksella 40. Olympialaisiin osallistumisen ansiosta Suomen Ratsastajainliitto myönsi vuonna 1992 Stewenille Mestariratsastajamerkin numero 5. Stewen aloitti ratsastuksen 13-vuotiaana rintamalla Aunuksessa ratsulähettinä. 14-vuotiaana hän aloitti ratsastustunneilla käymisen Helsingin Keskustallilla. Asevelvollisuuden suoritettuaan hän jatkoi kadettikouluun Santahaminaan, missä opintoihin kuului myös ratsastus. Palvellessaan Ypäjällä 1951–1952 Stewen oli mukana kouluttamassa hevosia Helsingin olympialaisten viisiottelijoiden käyttöön ja valittiin myös varamieheksi Suomen kenttäratsastusjoukkueeseen. Seuraavia vuoden 1956 olympialaisia varten Stewen valmentautui sekä kenttä- että esteratsastuksessa, ja valintakomitea päätti vasta myöhäisessä vaiheessa hänen osallistuvan esteratsastukseen. Stewen osallistui myös Aachenin kansainvälisiin ratsastuskilpailuihin vuonna 1954. Stewenin opinnot jatkuivat 1950-luvulla sotakorkeakoulussa sekä Suomessa että Englannissa, ja ratsastus jäi harrastukseksi, joskin hän kilpaili kansallisella tasolla kenttäratsastuksessa 1970-luvulle ja esteratsastuksessa 1990-luvulle saakka. Hän voitti maastoratsastuksen SM-pronssia vuonna 1971. Hän toimi ratsastuskilpailujen toimitsijatehtävissä pitkälti 2000-luvun puolellakin ja Adolf Ehrnroothin kuoltua luovutti vuosittain Kenraalin Malja -kiertopalkinnon, jonka Ehrnrooth oli lahjoittanut Turun Malja -estekilpailuihin. ==Lähteet== ==Aiheesta muualla== *Rolf Wilhelm Stewenin muistokirjoitus Helsingin Sanomissa Luokka:Suomalaiset kenraalit Luokka:Suomalaiset esteratsastajat Luokka:Suomalaiset kenttäratsastajat Luokka:Vuonna 1927 syntyneet Luokka:Vuonna 2012 kuolleet
Tommi Rajamäki

Tommi Rajamäki (s. 29. helmikuuta 1976 Pori) on entinen suomalainen jääkiekkoilija. Hän on Ässien kasvatti, joka pelasi ensimmäiset liigaottelunsa kaudella 1994–1995. Ässissä hän pelasi kauteen 1996–97 asti, ja sen jälkeen hän siirtyi Turun Palloseuraan. TPS:ssä saavuttamiensa kolmen kultamitalin jälkeen hän siirtyi kaudeksi 2001–02 Elitserienin Timrå IK:hon, jossa kului kolme kautta. Hän lopetti uransa kauden 2003–2004 jälkeen selkäongelmien takia. Peruspuolustajana tunnettu Rajamäki sai parhaalla kaudellaan aikaan 7+7=14 tehopistettä, mutta ei päässyt yhdelläkään muulla kaudella yli kymmeneen pisteeseen. Toronto Maple Leafs varasi hänet NHL:ään kesän 1994 varaustilaisuuden 7. kierroksella 178. valintana. Peliuransa jälkeen Rajamäki toimi Ässien junioriorganisaatiossa apuvalmentajana vuosina 2008–2011 ja 2014–2016. Kaudella 2017–2018 hän toimii Ässien A-juniorien toisena huoltajana. == Lähteet == * www.eurohockey.net * www.jatkoaika.com Luokka:Suomalaiset jääkiekkoilijat Luokka:Toronto Maple Leafsin varaamat pelaajat Luokka:Vuonna 1976 syntyneet Luokka:Elävät henkilöt
Anthony Hamilton

Anthony Hamilton (s. 29. kesäkuuta 1971) on englantilainen snooker-ammattilainen, joka aloitti ammattilaisuransa vuonna 1991 ja asuu Lontoossa. Hamilton on hyvä break builder ja on uransa aikana tehnyt 285 yli sadan pisteen ylittävää lyöntisarjaa ammattilaisturnauksissa Chris Turner's SNOOKER ARCHIVE Snooker’s Leading Century Makers. Ranking-turnausvoittoja tämä lempinimellä The Robin Hood of Snooker nimetty pelaaja ei ole saavuttanut, mutta hän on kahdesti esiintynyt finaalissa. == Ura == Anthony Hamilton aloitti ammattilaisuransa vuonna 1991 ja on tullut tunnetuksi hyvänä lyöntisarjojen rakentajana (engl. break builder). === Turnausvoittaja === Vuonna 1994 Hamilton nousi ensimmäistä kertaa turnausvoittoon Strachan Challenges-kutsuturnauksessa kahdesti samana vuonna. Finaaleissa kaatuivat Andy Hicks sekä Paul Davies molemmat erin 9-4 Chris Turner's SNOOKER ARCHIVE Strachan Open | Strachan Challenges. Vuonna 1995 Hamilton nousi kolmannen kerran turnauksen voittoon - tämäkään turnaus ei kuulunut Main Tourille eli ammattilaisten pääkiertueelle. Kyseessä oli Australian Open (kulkenut myös nimellä Australian Masters), jonka on voittanut nykyisistä maailmanmestareista skotlantilainen John Higgins (maailmanmestaruudet 1998, 2007, 2009, 2011) ja australialainen Neil Robertson (maailmanmestaruus 2010). Australian Openin finaalissa kaatui skotlantilainen Chris Small ja Hamilton teki myös turnauksen suurimman lyöntisarjan 144 Cue Sports Australia Australian Open Snooker Champion. Vuoden 1996 jälkeen Hamilton alkoi saavuttaa enemmän menestystä ranking-turnauuksissa ja esiintyi useammin neljännesfinaaleissa WWW Snooker Anthony Hamilton. === Ranking-turnauksen finalisti ja Top 10-pelaaja === Vuonna 1999 British Open-turnauksessa Hamilton saavutti vihdoin ensimmäisen finaalipaikkansa, mutta hävisi tiukan finaalin Fergal O'Brienille erin 7-9. Tällöin hän oli noussut myös ranking-listalla 16 parhaan joukkoon sijalle 10. Seuraavan kerran Hamilton saavutti finaalipaikan Kiinan Shanghaissa vuonna 2002 China Open-turnauksessa, jolloin jälleen kerran finaali päättyi tappioon. Tällä kertaa finaalin vei walesiläinen Mark Williams erin 9-8. Tätä ottelua Hamilton johti jo 8-5, mutta Williams voitti neljä viimeistä erää peräkkäin World Snooker Player List | Anthony Hamilton. Viime vuosina Hamilton on pudonnut ranking-listalla alaspäin ja pääkiertueen turnausvoitto on jäänyt saavuttamatta. == Turnausvoitot == * German Masters 2017 === Muut === * Australian Open 1995 * Strachan Challenges 1994 (kahdesti) == Tilastot == ANTHONY HAMILTON Ranking-turnausten finaalit 2 1999, 2002 Korkein ranking-sijoitus 10 1999/2000 Suurin lyöntisarja 145 World Championship 1995 Yli sadan pisteen lyöntisarjat 285 == Lähteet == Luokka:Englantilaiset snookerpelaajat Luokka:Vuonna 1971 syntyneet Luokka:Elävät henkilöt
Assamin maanjäristys

Assamin maanjäristys tapahtui 12. kesäkuuta 1897 Assamin provinssissa Brittiläisen Intian koillisosassa. Järistys aiheutti noin 1 500 ihmisen kuoleman sekä rakennusten, lennätinyhteyksien ja viljasatojen tuhoutumisen kaikkialla Assamissa. Se havaittiin Burmasta New Delhiin ulottuvalla alueella. ==Lähteet== ==Aiheesta muualla== *The Great Assam Earthquake of 1897 Luokka:Vuoden 1897 onnettomuudet Luokka:Maanjäristykset Intiassa Luokka:1800-luvun maanjäristykset Maanjäristys
Jukka Haarma

Jukka Haarma on suomalainen musiikkitoimittaja. Hän on työskennellyt Yleisradion palveluksessa toimittajan työn lisäksi muun muassa Radiomafian ohjelmajohtajana ja populaarimusiikin kehityspäällikkönä. == Lähteet == == Aiheesta muualla == * Luokka:Suomalaiset toimittajat Luokka:Emma-palkinnon saajat Luokka:Syntymävuosi puuttuu Luokka:Elävät henkilöt
Ivor Novello

Ivor Novello (oik. David Ivor Davies, 15. tammikuuta 1893 Cardiff, Yhdistynyt kuningaskunta - 6\. maaliskuuta 1951 Lontoo, Yhdistynyt kuningaskunta) oli brittiläinen näyttelijä, säveltäjä ja näytelmäkirjailija. Hänen tunnetuin roolinsa näyttelijänä oli Alfred Hitchcockin elokuvassa Vuokralainen (1926). Säveltäjänä hän tuli kuuluisaksi ensimmäisen maailmansodan aikana suositusta kappaleesta ”Keep the Home Fires Burning”. Hän sävelsi ja kirjoitti myös lukuisia musikaaleja. Hollywoodissa hän kirjoitti vuoropuhelut Tarzan – viidakon valtias -elokuvaan. Novellon mukaan on nimetty British Academy of Composers and Songwritersin lauluntekijöille ja säveltäjille jakama Ivor Novello -palkinto. == Lähteet == Luokka:Brittiläiset näyttelijät Luokka:Brittiläiset säveltäjät Luokka:Brittiläiset näytelmäkirjailijat Luokka:Vuonna 1893 syntyneet Luokka:Vuonna 1951 kuolleet
Antto Nikkarinen

Antto Nikkarinen (s. 1. maaliskuuta 1991 Kerava) on suomalainen koripalloilija, pelipaikaltaan pelintekijä. Pituudeltaan 185-senttinen Nikkarinen on esiintynyt Suomen koripallomaajoukkueessa vuodesta 2012 lähtien. == Ura == Nikkarisen kasvattajaseura on Vantaan Pussihukat. Vuonna 2008 hän siirtyi pääsarjassa pelanneeseen Espoon Honkaan, jonka paidassa hän pelasi ensimmäisellä kaudellaan 23 ottelua. Kesällä 2009 Nikkarinen siirtyi Kouvoihin. Neljän pelikauden jälkeen hän siirtyi Loimaa Bisonsiin kaksivuotisella sopimuksella. Nikkarinen antoi 600. koriin johtaneen syöttönsä Korisliigan runkosarjassa tammikuussa 2014.http://www.basket.fi/uutiset/?x22026=20980262 Kesäkuussa 2015 Nikkarinen ilmoitti lähtevänsä Loimaalta.http://www.ts.fi/urheilu/783267/Nikkarisen+ja+Bisonsin+tiet+erkanevat Ilmoitusta seuranneena päivänä julkistettiin Nikkarisen siirtyminen Helsinki Seagullsiin kaksivuotisella sopimuksella.http://www.basket.fi/uutiset/kaikki_uutiset/?x122462=32323887http://www.ts.fi/urheilu/783744/Nikkarinen+vaihtoi+Bisonsin+Seagullsiin 12\. marraskuuta 2019 Nikkarinen tilastoi Kobria vastaan tripla-tuplan, joka oli Korisliigassa ensimmäinen suomalaispelaajan tekemä.https://www.basket.fi/basket/uutiset/ktp-vei-nimiinsa-tiistai-illan- korintekojuhlan-kobria-vastaan/ == Muuta == Koripalloilija Lassi Nikkarinen on Nikkarisen pikkuserkku.http://www.metrohelsinki.fi/#!/post/56f25c933c50bf0300d49300 == Katso myös == * Luettelo 500 syöttöä saavuttaneista Korisliiga-pelaajista * Luettelo Korisliigan tripla-tuplista == Lähteet == * Antto Nikkarinen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1991 syntyneet Luokka:Elävät henkilöt
Punameritähti

Punameritähti eli tavallinen meritähti (Asterias rubens) on pihtimeritähtien lahkoon kuuluva heleänoranssi meritähtilaji, joka elää Atlantin valtameren itäosissa. == Koko ja ulkonäkö == thumb|left|200px|Neli- ja kuusisakarainen punameritähti. Punameritähdellä on pieni ja litteä keskiruumis, josta lähtee yleensä viisi sädehaaraa – joskus niitä on vain neljä, joskus kuusi tai useampiakin. Sädehaarat voivat kasvaa 26 senttimetrin mittaisiksi, vaikka ovatkin tavallisesti huomattavasti lyhyemmät. Meritähti kykenee kasvattamaan uuden sädehaaran jopa neljän katkenneen tilalle. Sen suu sijaitsee alapinnalla keskellä ruumista, ja sädehaarojen päässä on valoa aistivat silmätäplät. Muiden piikkinahkaisten tavoin punameritähdellä on vesiputkilosto, joka muodostuu nielua ympäröivästä rengaskanavasta ja siitä säteittäin erkanevista sädekanavista. Sädekanaviin liittyy imujalkoja, joita meritähti käyttää hengittämisessä, tarttumisessa sekä liikkumisessa – nopeimmillaan se ryömii 15 senttimetriä minuutissa. Rengaskanavasta johtaa ruumiin pintaan kivikanava, jonka suulla on siivilämäinen madreporilevy. Punameritähdellä on kalkkilevyistä muodostuva ihonalainen tukiranka, jonka joustavan rakenteen ansiosta sen iho on pehmeä ja kimmoisa. Ihon väri vaihtelee oranssista vaaleanruskeaan ja purppuranpunaiseen ja siinä on runsaasti erilaisia piikkejä ja nystyjä, joista erikoisimpia ovat ihon puhdistuseliminä toimivat pienet pihtipiikit eli pedikellaariot. Yläpinnan suurimmat piikit muodostavat sädehaarojen suuntaisia jonoja, joiden välissä on runsaasti sormimaisia pullistumia eli papuloita, tavallisesti kolmen ryppäissä. Papulat ulottuvat meritähden ruumiinonteloon ja osallistuvat hengitykseen ja kuonaneritykseen. == Levinneisyys ja elinympäristö == Punameritähteä tavataan Atlantin valtameren itäosissa mutta ei Välimeressä. Levinneisyysalue ulottuu pohjoisessa Islannin rannikolle sekä Vienanmerelle ja etelässä Senegalin rannikolle. Punameritähti elää yleensä kiinteällä merenpohjalla vuorovesivyöhykkeellä tai sen alapuolella 400 metrin syvyyteen saakka. Yksittäisiä meritähtiä on löydetty jopa 650 metrin syvyydestä. == Lisääntyminen == Punameritähti on yksineuvoinen eläin. Sen sädehaarojen alapinnalla sijaitsee sukurauhasia, joista sukusolut siirtyvät veteen sukuaukkojen kautta. Naaraat voivat tuottaa yhdellä kertaa jopa 2,5 miljoonaa munaa, jotka koiraat hedelmöittävät meriveteen vapauttamillaan siittiöillä. Hedelmöityneestä munasta kehittyy bipinnaria, kaksikylkinen toukka, joka ui vapaasti vedessä kolme viikkoa ennen kuin se laskeutuu merenpohjaan ja muuttuu aikuiseksi. == Ravinto == Muiden meritähtien tavoin punameritähti on ahkera saalistaja, joka käyttää ravinnokseen simpukoita, kotiloita ja taskurapuja. Se avaa simpukan kiertymällä sen kuoren puoliskoiden ympärille ja vetämällä ne auki imujaloillaan. Sen jälkeen se työntää mahalaukkunsa etuosan ulos suustaan simpukan pehmeiden osien ympärille ja sulattaa ne erittämillään ruoansulatusnesteillä. Kun simpukan liha on pehmennyt riittävästi, meritähti vetää mahalaukun takaisin sisälleen. == Lähteet == Luokka:59.6 Selkärangattomat Luokka:Meritähdet
Northern Ghana

Northern Ghana on yksi Ghanan kuudestatoista hallintoalueesta. Hallintoalueen pääkaupunki on Tamale, pinta-ala 26 524 km² ja väkiluku vuoden 2021 laskennassa 2,3 miljoonaa. Northern Ghana on pinta-alaltaan toiseksi suurin hallintoalue Ghanassa. Northernin alue pieneni merkittävästi vuonna 2018,kun siitä erotettiin North East ja Savannah. == Lähteet == == Aiheesta muualla == Luokka:Ghanan hallintoalueet
Binary space partitioning

Binary space partitioning (BSP), suomeksi binäärinen avaruuden osiointi, on tietokonegrafiikassa binääripuinen kuvausmenetelmä avaruuden sisältämistä objekteista.http://www.msri.org/communications/books/Book52/files/29toth.pdf Kuvausta kutsutaan BSP-puuksi. Puu saadaan jakamalla avaruus konvekseihin joukkoihin hypertason avulla. BSP:n avulla on mahdollista nopeuttaa 3D-grafiikan renderöintiä eliminoimalla z-puskuroinnin tarve. Tunnetuksi menetelmän teki vuonna 1993 tietokonepeli Doom, vaikka menetelmä kehiteltiin jo 1970-luvulla. BSP-puu saadaan osioimalla avaruus rekursiivisesti. Ensin avaruus jaetaan hypertason mukaisesti kahtia. Toiminto toistetaan syntyville osioille niin kauan kunnes osiot ovat konvekseja. == Lähteet == Luokka:Tietokonegrafiikka
HMS Cattistock

HMS Cattistock on ollut kolmen Britannian Kuninkaallisen laivaston aluksen nimenä. * HMS Cattistock (1917), Hunt-luokan miinanraivaaja * HMS Cattistock (L35), Hunt-luokan hävittäjä * HMS Cattistock (M31), Hunt-luokan miinantorjunta-alus
HMS Holderness

HMS Holderness on ollut kolmen Britannian Kuninkaallisen laivaston aluksen nimenä. * HMS Holderness (1779), 10-tykkinen kutteri * HMS Holderness (1916), Hunt-luokan miinanraivaaja * HMS Holderness (L48), Hunt-luokan hävittäjä.
HMS Quorn

HMS Quorn on ollut kolmen Britannian Kuninkaallisen laivaston aluksen nimenä. * HMS Quorn (1917), Hunt-luokan miinanraivaaja * HMS Quorn (L66), Hunt-luokan hävittäjä * HMS Quorn (M41), Hunt-luokan miinantorjunta-alus.
Derrick Coleman

Derrick D. Coleman (s. 21. kesäkuuta 1967 Mobile, Alabama) on yhdysvaltalainen uransa lopettanut koripalloilija. Pääosin Isona laitahyökkääjänä pelannut Coleman valittiin vuonna 1991 NBA:n vuoden tulokkaaksi ja pelasi myös kerran NBA:n tähdistöottelussa vuonna 1994. Coleman edusti 15 kautta kestäneellä urallaan suurimmaksi osaksi New Jersey Netsiä ja Philadelphia 76ersiä. Muut seurat olivat Charlotte Hornets ja Detroit Pistons. ==Lähteet== *Derrick Coleman NBA.comissa Luokka:Yhdysvaltalaiset koripalloilijat Luokka:Afroamerikkalaiset Luokka:Vuonna 1967 syntyneet Luokka:Elävät henkilöt
Veikko Kosonen

Veikko Johannes (Veikko J.) Kosonen (24. marraskuuta 1900 Kerimäki – 11. kesäkuuta 1971 Kerimäki) oli suomalainen poliitikko. Kosonen oli SKDL:n kansanedustaja toukokuusta heinäkuuhun vuonna 1948. Hän vaikutti myös kotikuntansa Kerimäen kunnanvaltuustossa ja -hallituksessa. Kosonen nousi eduskuntaan varasijalta toukokuussa 1948, kun Reinhold Svento siirtyi Suomen lähettilääksi Berniin. Kososen vaalipiiri oli Mikkeli. Kosonen työskenteli 1920-luvun puolivälistä alkaen maataloustöissä, Itä-Savon osuusliikkeessä ja varastomiehenä. Vuosina 1927–1959 Kosonen oli myymälänhoitaja Kerimäellä ja 1960–1963 varastomies Savonlinnassa. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Kerimäen kunnanvaltuutetut Luokka:Etelä-Savon vaalipiiri Luokka:Vuonna 1900 syntyneet Luokka:Vuonna 1971 kuolleet
Samuel Purdy

Samuel Purdy (1819 – 17. helmikuuta 1882) oli Kalifornian kolmas varakuvernööri. Hän toimi virassa vuodesta 1852 vuoteen 1856. Purdy edusti tuolloin demokraattista puoluetta.Hittell, Theodore Henry (1898). History of California, Vol. IV, s. 81-82, 135. San Francisco: N.J. Stone & Company Hän toimi myös Stocktonin kaupungin ensimmäisenä pormestarina vuonna 1851.Hutchings, J. M. (1875). Scenes of Wonder and Curiosity in California, s. 34. New York and San Francisco: A. Roman and Company == Lähteet == Luokka:Kalifornian varakuvernöörit Luokka:Yhdysvaltalaiset demokraattipoliitikot Luokka:Vuonna 1819 syntyneet Luokka:Vuonna 1882 kuolleet
Pablo de la Guerra

Pablo de la Guerra (29. marraskuuta 1819 – 5. helmikuuta 1874) oli Kalifornian varakuvernööri vuodesta 1861 vuoteen 1862. Lisäksi hän työskenteli Kalifornian senaatissa. Etniseltä taustaltaan de la Guerra oli meksikolainen. Meksikolaistaustaisten ihmisten toimiminen Kalifornian lainsäädäntöelimissä oli de la Guerran aikaan vielä harvinaista. == Lähteet == Luokka:Kalifornian varakuvernöörit Luokka:Vuonna 1819 syntyneet Luokka:Vuonna 1874 kuolleet
Unkarinpuoliverinen

Unkarinpuoliverinen (engl. Hungarian Warmblood) on unkarilainen puoliverinen hevosrotu. Ne polveutuvat lipizzahevosista ja lämminverisistä. Unkarinpuoliverisen kehittely alkoi 1960-luvulla, kun unkarilaiset alkoivat kehittellä modernia urheiluhevosta. Unkariin tuotiin hannovereja ja holsteineja joita risteytettiin maan alkuperäisien hevosten, kuten furioson ja gidranin kanssa. Ensin jalostuksessa käyttiin erirotuisia tammoja ja myöhemmin siirryttiin täysverisiin, mutta arabialaisia käytettiin edelleen rodun parantamiseksi. Näin syntyi laadukkaita hevosia joilla oli matkaa tavoittava laukka. Väreiksi sallitaan kaikki tasaiset värit sekä kaikki merkit. Unkarinpuoliveriset ovat säkäkorkeudeltaan yli 148 cm, ylärajaa ei ole. Korkeimmillaan ne ovat kuitenkin 170 cm kohdalla. Ne soveltuvat hyvin este, koulu- ja kenttäratsuiksi. Luokka:Unkarilaiset hevosrodut Luokka:Puoliveriset
Spencer G. Millard

Spencer Gurdon Millard (s. 10. kesäkuuta 1856 – k. 24. lokakuuta 1895) oli yhdysvaltalainen poliitikko, lakimies ja opettaja. Hän toimi Kalifornian 20. varakuvernöörinä. Hänen kautensa piti kestää vuodesta 1895 vuoteen 1899, mutta hän kuoli ensimmäisenä vuotena Los Angelesissa. Millard syntyi Ioniassa, Michiganin osavaltiossa. Hänen vanhempansa olivat Gurdon J. Millard (s. 1830 – k. ?) ja Joanna Freeman (s. 1834 – k. ?). Lisäksi Spencerillä oli sisko Frances M. Millard (s. 1854 – k. 1891) joka kuoli tutkimusmatkallaan Intiassa. Millard opiskeli Hillsdale Collegessa, josta hän valmistui vuonna 1877. Hän opiskeli 1880-luvulla lakia yhdessä William O. Websterin kanssa ja toimi Webster & Millard -yrityksessä. Vuonna 1885 Millard meni naimisiin Ida N. Hallin (s. 1860 – k. 1952) kanssa Ioniassa. He saivat kaksi lasta; Spencer J. Millardin (s. 1888 Ioniassa – k. ennen vuotta 1952 Tennesseessä) ja Gertrude Millardin (s. 1891 Los Angelesissa, Kaliforniassa – k. 1979 Los Angelesissa) Luokka:Kalifornian varakuvernöörit Luokka:Yhdysvaltalaiset republikaanipoliitikot Luokka:Vuonna 1856 syntyneet Luokka:Vuonna 1895 kuolleet
Lyhytpyrstötimali

Lyhytpyrstötimali (Trichastoma malaccense) on Malakan niemimaan alueella ja Indonesiassa sekä Bruneissa tavattava kerttutimaleihin kuuluva varpuslintu. ==Koko ja ulkonäkö== Kooltaan lyhytpyrstötimali on 14-16 cm. Aikuinen lintu on selästään väriltään oliivinruskea ja päästään harmaa. Nokan tyvestä lähtee musta viiksijuova. Lyhytpyrstötimalin kurkku on väriltään valkoinen. Lajin pyrstö on lyhyt. Nuoret lyhytpyrstötimaliyksilöt ovat päästään ruskeampia. ==Levinneisyys ja elinympäristö== Lyhytpyrstötimalia tavataan Myanmarista, Malesiasta, Thaimaasta, Singaporesta sekä indonesiasta ja Bruneista, joissa se on melko yleinen. Linnun elinympäristöä ovat kosteiden metsien ja suometsien aluskasvillisuus. Lajia tavataan toisinaan myös plantaaseilla ja jokivarsien pensaikoissa. Lyhytpyrstötimalin elinympäristöt sijaitsevat aina 1 000 metrin korkeudelle merenpinnasta. IUCN luokittelee lyhytpyrstötimalin silmälläpidettäväksi. Lajin kannalle uhkia ovat elinympäristön tuhoutuminen laittomien metsienhakkuiden vuoksi. Elinympäristöä tuhoutuu myös metsäpalojen yhteydessä. Lyhytpyrstötimali pystyy kuitenkin sopeutumaan myös osittain hakattuihin metsiin. ==Lähteet== Luokka:Kerttutimalit
Dikembe Mutombo

Dikembe Mutombo Mpolondo Mukamba Jean-Jacques Wamutombo (25. kesäkuuta 1966 Kinshasa, Zaire – 30. syyskuuta 2024) oli kinshasankongolais-yhdysvaltalainen koripalloilija. Sentterinä pelannut Mutombo on kautta aikain toiseksi eniten torjuntoja NBA:ssa tehnyt pelaaja (3289)https://watch.nba.com/video/2017/01/10/week-history-mutombo-passes- kareem Mutombo Passes Kareem] This Week in History. 10.1.2007. Viitattu 17.1.2017.. Hänet valittiin neljästi vuoden puolustavaksi pelaajaksi ja kahdeksan kertaa NBA:n tähdistöotteluun. Mutombo edusti 18 kautta kestäneellä urallaan suurimmaksi osaksi Denver Nuggetsia, Atlanta Hawksia (1996–2001) ja Houston Rocketsia. Muut seurat olivat Philadelphia 76ers, New Jersey Nets ja New York Knicks. Hawks nosti Mutombon paidan kattoon vuonna 2015Dikembe Mutombo's No. 55 to be retired by Hawks on Nov. 24. ESPN.go.com. Viitattu 17.1.2017. ja Nuggets vuonna 2016. Hän menehtyi aivosyöpään syyskuun lopussa 2024. == Lähteet == * Dikembe Mutombo NBA.comissa === Viitteet === Luokka:Kinshasankongolaiset koripalloilijat Luokka:Yhdysvaltalaiset koripalloilijat Luokka:Vuonna 1966 syntyneet Luokka:Vuonna 2024 kuolleet
Eino Kujanpää

Eino Nikolai Kujanpää (aiemmin Syrjänen, 16. tammikuuta 1904 Tammela – 11. kesäkuuta 1980 Helsinki) oli suomalainen poliitikko. Kujanpää oli SKDL:n kansanedustaja vuosina 1945–1951. Hän vaikutti myös Forssan kauppalanvaltuustossa sekä Suomen kommunistisessa puolueessa, Rakennustyöläisten liitossa ja Sodan ja Fasisminvastainen Työ -järjestön sihteerinä. Kujanpää oli poliittisista syistä vangittuna vuosina 1937–1940 ja 1941–1944. Kujanpää valittiin eduskuntaan Hämeen läänin eteläisestä vaalipiiristä maaliskuun 1945 vaaleissa. Hän kuului kulkulaitos-, puolustusasiain- ja suureen valiokuntaan. Kujanpää opiskeli 1920- ja 1930-luvuilla Neuvostoliitossa ensin Kansainvälisessä Lenin-koulussa (peruskurssi 1931, jatkokurssi 1933) ja myöhemmin Lännen vähemmistökansallisuuksien yliopistossa. Hän käytti salanimiä Lars Lukander (1931) ja Edvard Moren (1933). LVKY:n käytyään Kujanpää komennettiin Suomeen puoluetyöhön. Sotien jälkeen hän nousi neuvostokokemuksensa ansiosta nopeasti kommunistien hierarkiassa. Kujanpää johti SKP:n Forssan osastoa. Vuonna 1947 puolueen kaaderiosasto huomautti Kujanpäätä käytöksestä 1930-luvulla ja sota- aikana. Asiasta ei tehty julkista, mutta Kujanpää joutui palaamaan kirvesmieheksi.Joni Krekola: Stalinismin lyhyt kurssi. Suomalaiset Moskovan Lenin-koulussa 1926–1938 (SKS 2006) Bibliotheca Historica 105, s. 356, 372, 397 & 429. Ennen vuotta 1922 Kujanpää eli huutolaisena, paimenena ja renkinä. Vuoteen 1951 asti hän työskenteli Forssassa kirvesmiehenä ja autonkuljettajana. Vuosina 1951–1970 Kujanpää elätti itsensä kirvesmiehenä ja konepuuseppänä Helsingissä. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Forssan kaupunginvaltuutetut Luokka:Hämeen vaalipiiri Luokka:Suomalaiset antifasistit Luokka:Vuonna 1904 syntyneet Luokka:Vuonna 1980 kuolleet
Nokia 5228

Nokia 5228 on matkapuhelinvalmistaja Nokian valmistama vuonna 2010 julkaistu kosketusnäytöllinen matkapuhelin. Nokia 5228 on aiemmin julkistetun Nokia 5230:n sisarmalli, joiden erona on lähinnä se, ettei 5228:sta löydy GPS- vastaanotinta eikä 3G-tukea. == Tietoja == === Virranhallinta === *1320 mAh BL-5J-akku === Sähköposti ja viestintä === *SMTP-, IMAP4- ja POP3-tuet *Tuki seuraaville liitetiedostoille: doc, xls, ppt ja pdf *MMS === Selain === *OSS- selain *Tuetut merkintäkielet: HTML, XHTML ja WML *Tuetut protokollat: HTTP ja WAP === Muut sovellukset === *Herätyskello, muistio, kalenteri, laskin ja tehtäväluettelo *FlashLite 3.1 *Mukana tulevat pelit: Rollercoaster ja DJ Mix Tour === Muuta === *Värivaihtoehdot: valkoinen/hopea, valkoinen/sininen ja musta == Katso myös == * Luettelo Nokian tuotteista == Lähteet == *Nokia 5228 tarkka tuoteseloste - Nokian omat sivut *Nokia julksti eilen 5228-kosketusluurin - puhelinvertailu.com *Nokia 5228 - GSMArena == Aiheesta muualla == * Käyttöohjeet * Nokia 5228 - Tuki Luokka:Nokian matkapuhelimet Nokia 5228 Luokka:Vuoden 2010 matkapuhelimet ru:Nokia 5228
Eugen Ferdinand von Homeyer

Eugen Ferdinand von Homeyer (11. marraskuuta 1809 Nerdin - 31. toukokuuta 1889 Stolp) oli saksalainen lintutieteilijä. Eugen Ferdinand von Homeyer oli perustamassa Saksan Lintutieteellistä Yhdistystä vuonna 1850. Hän toimi yhdistyksen puheenjohtajana 1876–1883. Hänen veljenpoikansa Alexander von Homeyer oli myös lintutieteilijä. Homeyer keräsi noin 20 000 linnun kokoelman, jota säilytetään Braunschweigin luonnontieteellisessä museossa. == Teoksia == * Systematische Übersicht der Vögel Pommerns. Anklam 1837. * Deutschlands Säugetiere und Vögel, ihr Nutzen und ihr Schaden. Frankfurt a. M. 1877. * Die Spechte und ihr Wert in forstlicher Beziehung. 1879. * Reise nach Helgoland, den Nordseeinseln Sylt, Jyst etc. 1880. * Ornithologische Briefe. Berliini 1881. * Die Wanderungen der Vögel. Leipzig 1881. * Verzeichnis der Vögel Deutschlands. Wien 1885. Luokka:Saksalaiset ornitologit Luokka:Vuonna 1809 syntyneet Luokka:Vuonna 1889 kuolleet
Danny Manning

Daniel Ricardo Manning (s. 17. toukokuuta 1966 Hattiesburg, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Manning valittiin kahdesti NBA:n tähdistöotteluun ja voitti vuoden vaihtopelaajan palkinnon vuonna 1998. Hän saavutti myös olympiapronssia Yhdysvaltain maajoukkueessa vuonna 1988. Manning edusti 15 kautta kestäneellä NBA-urallaan suurimmaksi osaksi Los Angeles Clippersiä ja Phoenix Sunsia. Muut seurat olivat Atlanta Hawks, Milwaukee Bucks, Utah Jazz, Dallas Mavericks ja Detroit Pistons. Hänen isänsä Ed Manning oli myös koripalloilija. == Lähteet == * Danny Manning NBA.comissa === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Afroamerikkalaiset Luokka:Vuonna 1966 syntyneet Luokka:Elävät henkilöt
Tuusulan Voima-Veikot

Tuusulan Voima-Veikot ry (TV-V) on vuonna 1937 perustettu tuusulalainen yleisseura. TV-V:n lajeihin kuuluvat ampumahiihto ja suunnistus. Ennen TV-V:n yhtenä jaostona toimi painonnosto, joka osin selittää seuran nimen. TV-V on saanut järjestettäväkseen lukuisia suurtapahtumia, niistä suurimpana suunnistuksen Nordic O Tour ja maailmancup, joka kisattiin Hyrylässä 17.6.2010. Muita tapahtumia ovat mm. pyöräsuunnistuksen (MTBO) SM sprintti ja pitkä matka 25.-26.9.2010 sekä pyöräsuunnistus (MTBO) Miry -cup 18.5.2010. ==Ampumahiihto== TV-V:llä on aktiivinen ampumahiihtojaosto. Seuraa edustava ampumahiihdon Suomen mestari Jaakko Ranta valittiin kaudeksi 2018-19 ampumahiihdon maailmancupiin. Ranta oli kilpaillut kerran aikaisemmin maailmancupissa ennen tätä. Seuraa niin ikään edustava Tuomas Harjula valittiin ampumahiihdon IBU-cupiin. TV-V järjestää ampumahiihdon kansallisia kilpailuja Tuusulan urheilukeskuksessa. Tuusulassa järjestettiin ampumahiihdon nuorten SM-kilpailut vuonna 2017. Ampumahiihdon Suomen mestaruuden 10 kilometrin matkalla vuonna 1992 voittanut ampumahiihtäjä Timo Seppälä on edustanut Tuusulan Voima-Veikkoja. Myös ampumahiihtäjä Olli Hiidensalo on edustanut TV-V:tä. Myös suunnistuksen Jukolan Viestin kolmanneksi sijoittuneessa joukkueessa 2009 ollut Pekka Itävuo on edustanut nuoruusvuosinaan Tuusulan Voima-Veikkoja. TV-V sijoittui vuonna 2017 Suomen Ampumahiihtoliiton seurapisteissä kuudenneksi. Vuonna 2018 sijoitus oli yhdeksäs. Ampumahiihtojaoston puheenjohtajana toimii Tiina Laine. Seuran nykyisenä puheenjohtajana toimii Timo Vilkko. Kilpailu-urallaan TVV:tä edusti olympiamitalisti Ville Räikkönen. == Lähteet == Luokka:Suomalaiset urheilun yleisseurat Luokka:Tuusulalaiset urheiluseurat
Kiinan Sisämaanlähetys

Kiinan Sisämaanlähetys eli Overseas Missionary Fellowship (China Inland Mission vuoteen 1964 asti) on Hudson Taylorin Lontoossa 25. kesäkuuta 1865 perustama evankelinen lähetysseura, jonka tarkoituksena on evankeliumin julistaminen Kiinassa ja muissa Aasian maissa. Seuran rahoitus oli vapaaehtoisten lahjoituksien varassa. Lähetyksen yleisjohtajana toimi Hudson Taylor. Lontoon päämajassa toimivat neuvosto ja sihteerit. Neuvosto hyväksyi lähetystyöhön pyrkivät kokelaat. Kiinassa lähetysseuran toimintaansa varten tarvitsemat rakennukset vuokrattiin tai ostettiin. Lähetystyöntekijöillä ei ollut oikeutta ostaa itselleen maata, eikä rakennuksia.Edelläkävijät , s. 41-44 Vapaakirkollinen Suomen Vapaa Lähetys teki yhteistyötä Kiinan Sisämaanlähetyksen kanssa.Edelläkävijät , s. 45 == Katso myös == *OMF: China Inland Mission Stories == Lähteet == * Hämelin, Eila ja Peltoniemi,Sisko; Edelläkävijät - Vuosisata vapaakirkollista lähetystyötä, Päivä, 1990, ISBN 9516224822 ===Viitteet=== Luokka:Suomen Vapaakirkko Luokka:Kristinusko Kiinassa Luokka:Lähetystyö